Document ID: /fineweb-2-swissfilter-quality_10-filterrobots/filtered/02038.jsonl.gz/2113

La sessiun è la perioda, durant la quala il parlament s'inscuntra per deliberar. Il Cussegl naziunal ed il Cussegl dals chantuns sa radunan regularmain a
sessiuns ordinarias.
Mintg'onn han lieu quatter sessiuns ordinarias durant trais emnas: la sessiun da primavaira il mars, la sessiun da stad il zercladur, la sessiun d'atun il settember e la sessiun d'enviern il november/december.
Per reducir la glista da las fatschentas po vegnir fatga in'ulteriura sessiun, ina
sessiun speziala. Da sessiuns extraordinarias po mintga cussegl decider independentamain da l'auter cussegl. In quart dals commembers d'in cussegl u il Cussegl federal po plinavant pretender da convocar ils cussegls ad ina
sessiun extraordinaria.
Datas da las sessiuns da l'onn 2019
Temps da sesida dals Cussegls
Las sesidas han lieu per regla:
Cussegl naziunal
* Il mardi suentermezdi è liber per las sesidas da las fracziuns.
Sesidas nocturnas (19.00 – 22.00) vegnan fatgas tut tenor dumber ed urgenza da las fatschentas. Per ordinari ha lieu ina sesida nocturna il glindesdi da la segunda emna da sessiun.
Cussegl dals chantuns
* Il mardi suentermezdi è liber per las sesidas da las fracziuns.
Sesidas nocturnas (senza limitaziun dal temp) vegnan fatgas tut tenor dumber ed urgenza da las fatschentas.